《送霍友山访吕广文谒佘学士》
清代·成鹫

曾过梅州未入城，送君此去不胜情。吟随诗派今推吕，俗访遗贤旧姓程。

七贵门前凭直入，百花洲畔莫閒行。莱衣留在崆同下，遥计归心在鲤庭。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。